b'\n_START_ARTICLE_\nAndrij Parubij\n_START_SECTION_\nBiografi\n_START_PARAGRAPH_\nI \xc3\xa5rene op til den ukrainske uafh\xc3\xa6ngighed i 1991 var Parub\xc3\xadj en aktivist for uafh\xc3\xa6ngigheden, og blev arresteret for at holde et illegalt m\xc3\xb8de i 1988. I 1991 grundlagde han det ny-nazistiske Ukraines Social-Nationale Parti sammen med Oleg Tjagnibok. Parub\xc3\xadj var en ledende skikkelse i Den orange revolution i 2004. Ved valget 2007 kom han ind i det ukrainske parlament p\xc3\xa5 Viktor Jusjtjenkos Vores Ukraine - Folkets Selvforsvar Bloks liste. Han blev derefter medlem af parlamentsgruppen, der senere blev til For Ukraine!. Parub\xc3\xadj forblev medlem af "Vores Ukraine" og blev medlem af dets politiske ledelse._NEWLINE_I februar 2010 anmodede Parub\xc3\xadj Europa-Parlamentet om at genoverveje sin negative reaktion p\xc3\xa5 den tidligere ukrainske pr\xc3\xa6sident Victor Jusjtjenkos beslutning om at tildele Stepan Bandera, lederen af Organisationen af ukrainske nationalister, titlen Ukraines Helt._NEWLINE_Tidligt februar 2012 forlod Parub\xc3\xadj "Vores Ukraine", fordi deres "synspunkter afveg". I 2012 blev han genvalgt i parlamentet p\xc3\xa5 F\xc3\xa6drelandsforbundets liste._NEWLINE_I 2013-14 var Parub\xc3\xadj en af kommandanterne ved Euromajdandemonstrationerne og var koordinator for demonstranternes frivillige sikkerhedskorps._NEWLINE_Den 10. september 2014 p\xc3\xa5 den stiftende kongres for partiet "Folkefronten" blev Parub\xc3\xadj optaget i partiets Milit\xc3\xa6re R\xc3\xa5d - et s\xc3\xa6rligt organ, der skulle udarbejde forslag til forsvaret af Ukraine._NEWLINE_Ved valget til Verkhovna Rada (ukraines parlament) i 2014 blev Parub\xc3\xadj valgt ind som nummer 4 p\xc3\xa5 Folkefrontens liste._NEWLINE_Den 4. december 2014 blev Parub\xc3\xadj valgt som N\xc3\xa6stformand for Verkhovna Rada.'